Ψαράδες Φλώρινας

Οι Ψαράδες είναι ορεινός παραδοσιακός οικισμός του νομού Φλώρινας που βρίσκεται στο βορειοδυτικό άκρο του νομού, στη νότια όχθη της λίμνης της Μεγάλης Πρέσπας 59 χλμ. ΒΔ της Φλώρινας.Εγκυκλοπαίδεια Δομή, τόμ. 30, σ. 854 ISBN 960-8177-82-0

Μέχρι το 1928 ονομαζόταν ΝίβιτσιΜετονομασία του οικισμού από Νίβιτσι σε Ψαράδες [ΦΕΚ 206 /28. 9. 1927]..

Τους χειμερινούς μήνες κατοικείται από 60 άτομα, ενώ το καλοκαίρι από 100. Κύρια πηγή του εισοδήματός τους είναι η αλιεία, η κτηνοτροφία (σπάνια ράτσα αγελάδων βραχυκερατικής φυλής) και ο τουρισμός.

Είναι το μοναδικό ελληνικό χωριό στις όχθες της Μεγάλης Πρέσπας και είναι ανακηρυγμένος παραδοσιακός οικισμόςΦΕΚ Δ-594 α/ 13.11.1978, απόφαση α/ 19.10.1978.

 Ιστορία 
μικρογραφία|εναλλ.=|αριστερά
αριστερά|μικρογραφίαΣτις ακτές της λίμνης κατέφυγαν και ασκήτευσαν μοναχοί κατά τη βυζαντινή και μεταβυζαντινή εποχή, κάτι που συνεχίστηκε την περίοδο της Τουρκοκρατίας. Σε μικρή απόσταση από το χωριό βρίσκονται οι βραχογραφίες της Παναγίας Βλαχερνών και της Παναγίας Γλυκοφιλούσας-Πάντων Χαράς καθώς και τα ασκηταριά της Παναγίας Ελεούσας, της Ανάληψης και της Μεταμόρφωσης του Σωτήρος.ΑΣΚΗΤΑΡΙΟ ΜΕΤΑΜΟΡΦΩΣΗΣ, ΜΕΓΑΛΗ ΠΡΕΣΠΑ

 Εμφύλιος Πόλεμος 1946-1949 
Κάτοικοι του χωριού συμμετείχαν ενεργά στην οργάνωση του ΝΟΦ και των ένοπλων δυνάμεων του Δημοκρατικού Στρατού.

Στους Ψαράδες το 1949 διαδραματίστηκε μία από τις τελευταίες πράξεις του Ελληνικού εμφυλίου πολέμου.

Στην εκκλησία του χωριού στις 25 και 26 Μαρτίου του 1949 συνήλθε το 2ο συνέδριο του ΝΟΦ (Λαϊκό Απελευθερωτικό Μέτωπο), που ήταν διάδοχος του ΣΝΟΦ (Σλαβομακεδονικό Λαϊκό Απελευθερωτικό Μέτωπο), με τη συμμετοχή 700 αντιπροσώπων και στο οποίο απήθυνε λόγο ο τότε ηγέτης του ΚΚΕ Νίκος Ζαχαριάδης. Για το συνέδριο το ΝΟΦ είχε βγάλει ανακοίνωση, όπου ανέφερε: "Το δεύτερο συνέδριο του ΝΟΦ θα είναι συνέδριο διακήρυξης των νέων προγραμματικών αρχών του ΝΟΦ. Αρχών που είναι ο προαιώνιος πόθος του λαού μας. Θα διακηρύξει την ένωση της Μακεδονίας σε ένα ενιαίο, ανεξάρτητο, ισότιμο μακεδονικό κράτος μέσα στη λαϊκοδημοκρατική ομοσπονδία των βαλκανικών λαών, που είναι η δικαίωση των πολύχρονων αιματηρών αγώνων του". Στο τέλος, το συνέδριο διακήρυξε το δικαίωμα της αυτοδιάθεσης του "μακεδονικού" λαούEgejska Makedonija vo NOB. Vol. 6 (1949), σελ. 156..

Είχε προηγηθεί η απόφαση της 5ης ολομέλειας του ΚΚΕ που πραγματοποιήθηκε στις 30 και 31 Ιανουαρίου του 1949 στο Γράμμο και άλλαξε τη θέση του κόμματος για τους σλαβόφωνους Έλληνες από "πλέρια ισοτιμία στις μειονότητες που ζούσαν στην Ελλάδα" σε αυτοδιάθεση των σλαβόφωνων, συγκεκριμένα η απόφαση ανέφερε: "Στη Βόρεια Ελλάδα ο μακεδονικός (σλαβομακεδονικός) λαός τα 'δωσε όλα για τον αγώνα και πολεμά με μια ολοκλήρωση ηρωισμού και αυτοθυσίας που προκαλούν το θαυμασμό. Δεν πρέπει να υπάρχει καμιά αμφιβολία ότι σαν αποτέλεσμα της νίκης του ΔΣΕ και της λαϊκής επανάστασης, ο μακεδονικός λαός θα βρει την πλήρη εθνική αποκατάστασή του έτσι όπως το θέλει ο ίδιος." Μετά όμως τις θέσεις του 2ου συνεδρίου του ΝΟΦ που ακολούθησαν, το ΚΚΕ αποσύρθηκε από τη θέση αυτή και για να μπορέσει να ελέγξει το ΝΟΦ δημιούργησε στις 27 Μαρτίου του 1949 την Κομμουνιστική Οργάνωση της Μακεδονίας του Αιγαίου (ΚΟΕΜ).

 Σύγχρονη ιστορία 
Στους Ψαράδες υπογράφηκε, το 2018, η Συμφωνία των Πρεσπών, με την οποία αναγνωρίζεται η ονομασία του κράτους της Βόρειας Μακεδονίας. 
Από τους Ψαράδες κατάγεται ο διοικητής του Ιπποκράτειου Γιώργος Χριστιανόπουλος.

 Δημογραφικά στοιχεία 
Οι Ψαράδες το 1981 είχαν 172 κατοίκους. Σε εργασία πεδίου που έγινε από την ανθρωπολόγο Ρίκη Βαν Μπούσχοτεν στα τέλη του 1993, οι Ψαράδες κατοικούνταν από Σλαβόφωνους. Η σλαβομακεδονική γλώσσα ομιλούνταν στο χωριό από άτομα άνω των 30 ετών σε δημόσιους και ιδιωτικούς χώρους. Τα παιδιά καταλάβαιναν τη γλώσσα, αλλά κατά κύριο λόγο δεν τη χρησιμοποιούσαν. Table 3: Psarades, 172; S, M2; S = Slavophones, M = macédonien"

Η απογραφή του 2021 κατέγραψε 73 κατοίκους στο χωριό. Η κοινότητα των Ψαράδων έχει έκταση 41.064 τ.χλμ.

 Συλλογή 

 Παραπομπές 

 Live Camera 
https://www.meteolive.gr/p/psarades.html

 Εξωτερικοί σύνδεσμοι 

 Φωτογραφίες από το Panoramio
 Οπτικοακουστικό υλικό

Ψαράδες
Κατηγορία:Δήμος Πρεσπών